Projekts

LATVIJAS REPUBLIKAS MINISTRU KABINETS

2013.gada \_\_\_. \_\_\_\_\_\_\_\_ Noteikumi Nr.\_\_\_\_

 Rīgā (prot. Nr.§)

**Grozījumi Ministru kabineta 2009.gada 22.decembra noteikumos Nr.1609 “Noteikumi par bērna kopšanas pabalsta un piemaksas pie bērna kopšanas pabalsta un vecāku pabalsta par dvīņiem vai vairākiem vienās dzemdībās dzimušiem bērniem apmēru, tā pārskatīšanas kārtību un pabalsta un piemaksas piešķiršanas un izmaksas kārtību”**

Izdoti saskaņā ar Valsts sociālo pabalstu likuma

7.panta trešo daļu, 15.panta pirmo daļu,

16.panta pirmo daļu un 17.panta pirmo un otro daļu

1. Izdarīt Ministru kabineta 2009.gada 22.decembra noteikumos Nr.1609 „Noteikumi par bērna kopšanas pabalsta un piemaksas pie bērna kopšanas pabalsta un vecāku pabalsta par dvīņiem vai vairākiem vienās dzemdībās dzimušiem bērniem apmēru, tā pārskatīšanas kārtību un pabalsta un piemaksas piešķiršanas un izmaksas kārtību” (Latvijas Vēstnesis, 2009, 204.nr.; 2010, 77.nr.; 2012, 185.nr.; 2013, 148.nr.) šādus grozījumus:

1.1. izteikt 2.punktu šādā redakcijā**:**

„2. Pabalsta apmērs ir šāds:

2.1. personai, kura kopj bērnu vecumā līdz pusotram gadam, - 171 *euro* mēnesī;

2.2. personai, kura kopj bērnu vecumā no pusotra gada līdz diviem gadiem, - 42,69 *euro* mēnesī.”

1.2. aizstāt 3.1.apakšpunktā skaitli un vārdu „100 latu” ar skaitli un vārdu „171 *euro*”;

1.3. aizstāt 3.2.apakšpunktā skaitli un vārdu „30 latu” ar skaitli un vārdu „42,69 *euro*”;

1.4. Papildināt noteikumus ar 10.1punktu šādā redakcijā:

„10.1 Pabalstu vai pabalstu un piemaksu izmaksā par iepriekšējo mēnesi.”

### 1.5. papildināt noteikumus ar 16.2, 16.3, 16.4 un 16.5 punktu šādā redakcijā**:**

„16.2 Personai, kurai pabalsts vai pabalsts un piemaksa piešķirta līdz 2013.gada 31.decembrim un tā izmaksa turpinās pēc 2014.gada 1.janvāra, Valsts sociālās apdrošināšanas aģentūra no 2014.gada 1.janvāra pārrēķina pabalsta vai pabalsta un piemaksas apmēru, nosakot to apmērā, kāds noteikts no 2014.gada 1.janvāra, un starpību izmaksājot līdz 2014.gada 1.aprīlim.

16.3 No 2013.gada 20.novembra līdz 2014.gada 30.septembrim personai, kura kopj bērnu vecumā līdz gadam un ir nodarbināta, pabalstu piešķir arī gadījumā, ja tiek pārtraukta vecāku pabalsta izmaksa. Pabalsta summa, kura piešķirta no 2013.gada 20.novembra sakarā ar vecāku pabalsta izmaksas pārtraukšanu, tiek izmaksāta līdz 2014.gada 31.janvārim.

16.4 No 2013.gada 20.novembra līdz 2014.gada 30.septembrim personai, kura kopj bērnu vecumā līdz gadam un kurai rodas tiesības uz vecāku pabalstu, pabalsta, piemaksas vai pabalsta un piemaksas izmaksu pārtrauc ar vecāku pabalsta piešķiršanas dienu.

16.5 Atbilstoši šo noteikumu [10.1 punktam](http://likumi.lv/doc.php?id=51414#p21.6) pabalstu vai pabalstu un piemaksu par iepriekšējo mēnesi izmaksā, ja bērns, par kura kopšanu piešķirts pabalsts vai pabalsts un piemaksa, dzimis pēc 2014.gada 30.septembra.”

2. Atcelt Ministru kabineta 2013.gada 30.jūlija noteikumus Nr.417 „Grozījumi Ministru kabineta 2009.gada 22.decembra noteikumos Nr.1609 "Noteikumi par bērna kopšanas pabalsta un piemaksas pie bērna kopšanas pabalsta un vecāku pabalsta par dvīņiem vai vairākiem vienās dzemdībās dzimušiem bērniem apmēru, tā pārskatīšanas kārtību un pabalsta un piemaksas piešķiršanas un izmaksas kārtību” (Latvijas Vēstnesis, 2013, 148.nr.).

3. Šo noteikumu 1.1., 1.2., 1.3. un 1.5.apakšpunkts, izņemot noteikumu papildināšanu ar 16.5punktu, stājas spēkā 2014.gada 1.janvārī, bet šo noteikumu 1.4.apakšpunkts un 1.5.apakšpunkts attiecībā uz noteikumu papildināšanu ar 16.5punktu stājas spēkā 2014.gada 1.oktobrī.

### Ministru prezidents V.Dombrovskis

Labklājības ministre I.Vinķele

11.11.2013. 14:28

483

M.Ivanovs,

L.Liepa

67021632, Maksims.Ivanovs@lm.gov.lv

67021632, Linda.Liepa@lm.gov.lv